Планаванне выхаваўчай работы я склала ў адпаведнасці з гадавым планам работы нашай навучальнай установы. Ужо прайшлі тэматычныя тыдні “Сям’я і сямейная эканоміка”, “Бяспека дарожнага руху”, “Тыдзень беражлівых”, “Для любімай мамачкі”, “Мая Радзіма — Беларусь”, “Залатая восень” і іншыя. Апошні тыдзень “Праца на карысць сабе і людзям” прайшоў напярэдадні свята працаўнікоў сельскай гаспадаркі. Плануючы яго, я імкнулася абагаціць дзяцей практычнымі навыкамі, якія мелі б грамадскае значэнне. Мы не толькі праводзілі гутаркі і конкурсы майстэрства, працоўныя дэсанты на ўчастку, выраблялі падарункі сваім родным, замацоўвалі працоўныя навыкі ў працэсе самаабслугоўвання і дзяжурства, але і здзейснілі экскурсію да Дошкі гонару нашага сельскагаспадарчага прадпрыемства “Зара і К”.